Ηλίας Παπαγεωργίου

Ο Ηλίας Παπαγεωργίου (1925-1998) ήταν Έλληνας διεθνής ποδοσφαιριστής.

Γεννήθηκε το 1925 στον Πειραιά. Ξεκίνησε το ποδόσφαιρο σε ηλικία 13 ετών στην ΑΕ Χρωματουργείων ως έξω δεξιά μαζί με τον Ανδρέα Μουράτη. Στη συνέχεια μεταπήδησε στον Απόλλωνα Ρέντη το 1943, όπου αγωνίστηκε μέσα δεξιά, θέση στην οποία καθιερώθηκε. Αυτά ήταν ανεπίσημα σωματεία. Σε επίσημη ομάδα πήγε το 1946 στον Ατρόμητο Πειραιά όπου έπαιξε μέχρι το 1949. Τότε κλήθηκε στη Μικτή Πειραιώς και για πρώτη φορά στην Εθνική ομάδα, χωρίς να αγωνιστεί.

Το 1949 μεταγράφηκε στην ΑΕΚ χωρίς τη συγκατάθεση του σωματείου του με αποτέλεσμα να μείνει δύο σεζόν εκτός αγώνων σύμφωνα με τους τότε κανονισμούς. Στην ΑΕΚ έμεινε μέχρι το 1955. Αρχικά έπαιζε μόνο σε φιλικά. Τελικά, το 1950 κλήθηκε στη μικτή Αθηνών και στην εθνική ομάδα, σε αγώνα με την Αίγυπτο στην Αλεξάνδρεια στον οποίο πέτυχε το μοναδικό γκολ του αγώνα δίνοντας τη νίκη στην ελληνική ομάδα. Συνολικά, αγωνίστηκε 12 φορές με την Εθνική Ελλάδας σημειώνοντας και 4 γκολ.

Επέστρεψε στον Ατρόμητο Πειραιά και το 1959 πήγε ως παίκτης-προπονητής στον Βύζαντα Μεγάρων."Ο Βύζας Μεγάρων απέκτησεν τον βετεράνο Παπαγεωργίου", εφ. Αθλητική Ηχώ, 9/8/1959, σελ. 2

Μετά το ποδόσφαιρο ασχολήθηκε με την προπονητική και εργάστηκε σε πολλούς συλλόγους, μεταξύ των οποίων στους Ιωνικό Νίκαιας,"Ο Ηλίας Παπαγεωργίου ανέλαβε τον Ιωνικόν Ν.", εφ. Αθλητική Ηχώ, 25/8/1971, σελ. 6 Προοδευτική,"Ο Παπαγεωργίου από χθες προπονητής της Προοδευτικής", εφ. Αθλητική Ηχώ, 23/8/1972, σελ. 7 Παναργειακό,"Ο Παπαγεωργίου προπονητής του Παναργειακού", εφ. Αθλητική Ηχώ, 1/8/1973, σελ. 8"Ο ΠΑΝΑΡΓΕΙΑΚΟΣ ΞΕΚΙΝΗΣΕ ΧΘΕΣ ΜΕ ΤΟΝ ΠΑΠΑΓΕΩΡΓΙΟΥ", εφ. Αθλητική Ηχώ, 2/8/1973, σελ. 6 Βύζαντα Μεγάρων, Ατρόμητο Πειραιά, Αίαντα Σαλαμίνας, Γ.Σ. Καλλιθέα, Θρίαμβο Νέου Κόσμου"Ο Ηλίας Παπαγεωργίου κτίζει τα δικά του όνειρα στον Θρίαμβο", εφ. Αθλητική Ηχώ, 9/11/1977, σελ. 4 κ.α.

 Ιδιωτική ζωή 
Ως επαγγελματίας εργάστηκε στην Ηλεκτρική Εταιρεία Αθηνών-Πειραιώς και αργότερα στη ΔΕΗ.
Είχε παντρευτεί την Καλλιρρόη Παπαγεωργίου το γένος Μπούρα και απέκτησαν δύο τέκνα, τον Κωνσταντίνο και την Νεκταρία.

 Παραπομπές 

 Πηγές 

 Η Ιστορία της ΑΕΚ , Έκδοση Γ.Χ. Αλεξανδρής , Αθήνα 1996
 Εθνική Ελλάδος πορεία μέσα στο χρόνο , Εκδόσεις Παπαζήση Αθήνα 2001
 Εθνική Ελλάδος ποδοσφαίρου Χρ. Αρβανίτης
 "Ηλίας Παπαγεωργίου, ο λέων της επιθέσεως", εφ. Αθλητική Ηχώ, 27/2/1955.

 ”Κωνσταντίνος Παπαγεωργίου, υιός”
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ατρόμητου Πειραιώς
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Ιωνικού Νίκαιας
Κατηγορία:Προπονητές ποδοσφαίρου Προοδευτικής
Κατηγορία:Προπονητές ποδοσφαίρου Βύζαντα Μεγάρων
Κατηγορία:Προπονητές ποδοσφαίρου Γ.Σ. Καλλιθέας